सेमिनार में चिकित्सा क्षेत्र में सुधार पर की गई चर्चा
फरीदाबाद |एनएच-3 स्थित ईएसआई मेडिकल कॉलेज में शनिवार को चिकित्सा क्षेत्र में सुधार के लिए फिजियोलॉजी को क्लीनिक से जोड़ने के विषय पर संगोष्ठी हुई। इमसें फिजियोलॉजी विभाग की मजबूती पर जोर दिया गया। कार्यक्रम में कृष्णा यूनिवर्सिटी बंगलुरु के कुलपति डॉ. वेदप्रकाश मिश्रा बतौर मुख्य अतिथि मौजूद थे। मेडिकल कॉलेज के डीन डॉ. असीम दास ने स्मृति चिह्न भेंट कर उन्हें सम्मानित किया। उन्होंने कहा मेडिकल साइंस में फिजियोलॉजी की बड़ी भूमिका है। बीमारी की पहचान के लिए कार्यप्रणाली बदलने की जरूरत है। डीन डॉ. असीम दास ने कहा कि क्लीनिकल फिजियोलॉजी को अलग विभाग के रूप में विकसित किया जाना चाहिए। मरीजों के इलाज में शाेध तभी बेहतर साबित हो सकता है। संगोष्ठी के बाद सांस्कृतिक कार्यक्रम भी आयोजित किया गया। सांस्कृतिक कार्यक्रमों की श्रृंखला में पंडित राजेंद्र प्रसन्ना ने बांसुरी वादन से सभी का मन मोह लिया।
hin_Deva hin_Deva